b"\n_START_ARTICLE_\nTorre Loperena\n_START_SECTION_\nDescripci\xc3\xb3\n_START_PARAGRAPH_\nLa casa xalet del Passeig Jaume I, n\xc3\xbamero 8, podem incloure-la dins l'estil modernista del caire m\xc3\xa9s popular. Cal destacar sobretot la decoraci\xc3\xb3 de rajoles blaves i maons a les rematades de teulades i balcons._NEWLINE_La casa t\xc3\xa9 planta baixa i dos pisos m\xc3\xa9s amb la torratxa caracter\xc3\xadstica de totes aquestes cases._NEWLINE_Del conjunt de la casa, criden l'atenci\xc3\xb3, el marc de les finestres i de les portes, que donen al segon pis, amb decoraci\xc3\xb3 de rajoles verdes i petits escuts amb simbologia catalana. A una d'elles es pot veure la Senyera._NEWLINE_La planta baixa t\xc3\xa9 dues arcades i la porta d'acc\xc3\xa9s \xc3\xa9s com una portada neorom\xc3\xa0nica amb decoraci\xc3\xb3 geom\xc3\xa8trica. Tot l'edifici est\xc3\xa0 tancada per una art\xc3\xadstic mur de maons._NEWLINE_Les xemeneies s\xc3\xb3n id\xc3\xa8ntiques a les de l'edifici d'apartaments m\xc3\xa9s antic de Salou, els Apartaments Sol i Mar, fets pel mateix arquitecte._NEWLINE_Finalment, hi t\xc3\xa9, com tots els immobles del passeig, un bonic i espai\xc3\xb3s jard\xc3\xad."